Diari Oficial de la Generalitat Valenciana


Sumari del DOGV 6807, del 29-06-2012 (2012/6160)

Notificació de la sentència dictada en el juí verbal número 1025/2011.
----------------------------------------------------------------------

### Dades del document

Número de DOGV
:   6807

Data del DOGV
:   29-06-2012

Secció del DOGV
:   IV. ADMINISTRACIÓ DE JUSTÍCIA

Número del document
:   2012/6160


Organisme emissor
:   Jutjat de Primera Instància Número 7 d'Alzira

Tipus de document
:   Edicte

Notificació de la sentència dictada en el juí verbal número 1025/2011. [2012/6160]  
Antonio Benavent Beneyto, secretari del Jutjat de Primera Instància número 7, certifique que en les actuacions a què es fa referència s'ha dictat la resolució que, copiada en la part que interessa, diu com segueix:  
Juí verbal 001025/2011  
Part demandant: Gas Natural Servicios SDG, SA.  
Part demandada: María Josefa Gómez Díaz.  
En el juí a què es fa referència s'ha dictat la sentència que té l'encapçalament i la dispositiva que són com segueix:  
«Actuacions de juí verbal número 1025/2011  
Demandant: Gas Natural Servicios SDG, SA.  
Demandat: María Josefa Gómez Díaz.  
Sentència número 37/2012  
Alzira, 4 de juny de 2011  
Helena M. Amorós García, magistrada del Jutjat de Primera Instància i Instrucció número 7 d'Alzira, he vist estes actuacions de juí verbal seguides davant d'este Jutjat amb el número 1025/11, a instàncies de Gas Natural Servicios SDG, SA, representada per la procuradora Elena Medina Cuadros, contra María Josefa Gómez Díez, que no va comparéixer malgrat estar citada legalment.  
Dispositiva  
Estime la demanda interposada per Gas Natural Servicios SDG, SA, i condemne María Josefa Gómez Díaz a pagar a l'actora 5.271,52 euros per les factures produïdes fins a la darrera lectura de data 17 d'octubre de 2011, més la quantitat, que es determinarà en la fase d'execució de sentència, resultant de la facturació compresa entre la darrera lectura facturada acompanyada a la demanda i la que resulte en el moment de la desconnexió, tot això amb interessos i costes.  
Així mateix, declare resolt el contracte de subministrament de gas subscrit entre les parts amb relació a l'habitatge siti a Alzira, carrer del Pintor Sorolla, número 2, 3r, 7a, i autoritze l'entrada a l'habitatge esmentat de la comissió judicial juntament amb els empleats de Gas Natural perquè realitzen la presa de lectura del comptador de gas instal·lat a l'interior de l'habitatge i suspenguen el subministrament mitjançant la desconnexió i la retirada del comptador.  
Esta sentència és apel·lable a ambdós efectes per a l'Audiència Provincial de València mitjançant un recurs que cal interposar a través d'un escrit presentat en este Jutjat dins del termini de 20 dies hàbils comptador des de l'endemà de la notificació, de conformitat amb el que disposen els articles 457 i següents de la Llei d'Enjudiciament Civil.  
Esta és la meua sentència, de què cal expedir una testimoniança perquè s'unisca a les actuacions, que pronuncie, mane i firme».  
Atés que es desconeix el domicili o la residència actuals de la part demandada, mitjançant la provisió de data de hui, el jutge, de conformitat amb el que disposen els articles 156.4 i 164 de la Llei 1/2000, d'Enjudiciament Civil, ha ordenat la publicació d'este edicte al tauler d'anuncis del Jutjat i, si pertoca, en el Diari Oficial de la Comunitat Valenciana, per a portar a efecte la diligència de notificació a la part demandada.  
  
Alzira, 4 de juny de 2012.- El secretari judicial: Antonio Benavent Beneyto.